Samal teemal: Raul Vinni “Sõmera klubihoone suigutatakse unele” ja “Targad on vaid suures linnas”, Saarte Hääl, 6.10
Vallal ei ole raha, et Sõmera klubi osta või remontida. Loomulikult on Sõmera klubis mugavam korraldada suuremaid rahvapidusid, kuid meil on selleks ka Kärla spordihall, kus plaanime näiteks korraldada Kärla põhikooli juubelipidustused. Lisaks on meil ka rahvamaja. Kuna oleme mõelnud rahvamaja laiendusele, kuhu koonduksid perearst, raamatukogu, noortekeskus, muusikakool ja rahvamaja, siis praegu otsime rahastust sellele majale.
Minu isiklik seisukoht (mitte vallavalitsuse oma) on, et kui AS Hoolekandeteenused teeks Kärla klubihoone korda, siis vald võiks ürituste korraldamisel neilt seda rentida.
Samas ei välista ma koostööd AS-iga Hoolekandeteenused, kui avaneb mõni fond, kust saab küsida raha klubihoone renoveerimiseks.
Villi Pihl
Kärla vallavanem